Թե ինչպես իմացավ Շահ-Աբաս արքան սպիտակ մոմի մասին, վկայում է մի պատմություն 21 մոմերի մասին. Դա այն ժամ էր, երբ պարսիկ Բայինդուր բեկը և Ամիրգունա խանը այցելեցին Անանիա առաքյալ անապատը, ուր բնակվում էր Մովսես Տաթևացին: Ի շնորհ նրանց այցելության վարդապետը նրանց յուրաքանչյուրին նվիրեց 7-ական սպիտակ մոմ, իսկ վերջիններիս սպիտակությունը այնքան «հրճվալի, պայծառ ու չքնաղ էր», որ պարսից իշխանականները որոշեցին. «…պահեմ սա և տանեմ նվեր մատուցեմ շահին», «… նվեր մատուցվի թագավորի առջև»: Այդ ամենին լրացում Մ. վարդապետը ասաց. «Որովհետև այդպես արիք, 7 մոմ եւս բերում ավելացնում եմ դրանց վրա, այդպես կմատուցեք թագավորին»: Սա էր այն միակ պատճառը թագավորի հրովարտակի` Մովսեսին շտապ իր մոտ կանչելու: